Καριτσιώτικα Νέα: Μαΐου 2012\nΧρυσούλα Σταματοπούλου στον αργαλειό\nΘερμό καλωσόρισμα στο καινούργιο ιστολόγιο «Υφαντική Τέχνη» που προέρχεται από το γειτονικό Γεράκι και υπόσχεται να κρατήσει ζωντανή την παράδοση της υφαντικής στην οποία το χωριό διακρίνεται.\nΔιαχειρίστρια του ιστολογίου είναι η Χρυσούλα Σταματοπούλου, ηγετική προσωπικότητα στο κίνημα για την ανάδειξη και τη διάσωση της αρχαίας αυτής τέχνης που αποτελεί αναπόσπαστο κομμάτι από το λαϊκό πολιτισμό στο αγαπημένο της χωριό.\nΚατά παράδοση από τα χρόνια τα παλιά οι περισσότερες γυναίκες στα μέρη μας ασχολούνταν με την υφαντουργία, αλλά οι κυρίες από το γειτονικό Γεράκι τα κατάφερναν κάπως καλύτερα, τόσο που το 1873 κέρδισαν βραβεία και επαίνους στη Διεθνή Έκθεση της Βιέννης, και το 1888 στην Εθνική Γενική Έκθεση στην Αθήνα.\nΣτα χρόνια που ακολούθησαν η ιδιαίτερη τεχνική που γνώριζαν η Γερακίτισσες συνεχίστηκε να παραδίδεται και να διατηρείται αναλλοίωτη από γενιά σε γενιά.\nΣήμερα η Χρυσούλα επιλέγει τις νέες τεχνολογίες του διαδικτύου ως μέσο για την προώθηση της ακμάζουσας βιοτεχνίας της υφαντικής στο Γεράκι.\nΠρώτα θέματα που παρουσιάζουν ιδιαίτερο ενδιαφέρον περιλαμβάνουν τι χρησιμοποιούσαν οι γιαγιάδες μας για τη βαφή των νημάτων, καθάρισμα των κιλιμιών, καθώς και σχέδια από τα δικά της υφαντά.\nΘα ακολουθήσουμε αυτό το νέο ιστολόγιο με ιδιαίτερο ενδιαφέρον. Πρόσβαση μέσω http://ifantagerakiou.blogspot.com.au\nΗ επιλεγμένη φωτογραφία του Μαΐου 2012 είναι από το 1950, ταυτίζεται με την παρούσα εποχή του χρόνου και απεικονίζει μια ευτυχισμένη ομάδα από εκδρομείς στα Καριτσιώτακα Καναλάκια, αστείρευτη νεροπηγή βαθιά στην καρδιά του Πάρνωνα, όπου κατά παράδοση τα παλιά χρόνια οι χωριανοί πήγαιναν να γιορτάσουν τον ερχομό της άνοιξης κάθε Πρωτομαγιά.\nΑναγνωρίζονται από αριστερά Μεταξία Αν. Μαλαβάζου, Παναγιώτα Αθ. Χαγιά, Κωνσταντίνος Αν. Μαλαβάζος, Θανάσης Στυλ. Χαγιάς, Θανάσης Ιωαν. Αντώνης, Δημήτρης Στυλ. Χαγιάς, Στυλιανός Κων. Μαλαβάζος, Μαργαρίτα Κων. Μαλαβάζου, Διαμαντής Στυλ. Χαγιάς, Ελένη Στυλ. Χαγιά και Κωνσταντίνος Παν. Χαγιάς. Πέντε άτομα στην πάνω δεξιά γωνία δεν έχουν ακόμα αναγνωριστεί.\nΤη φωτογραφία παραχώρησε ο Διαμαντής Στυλ. Χαγιάς του οποίου την είχε δώσει η πρώτη του ξαδέρφη Παναγιώτα Αθ. Χαγιά . Την είχε τραβήξει την Πρωτομαγιά του 1950 ο σύζυγός της Σωτήρος Παπαδάκης, μόνιμος κάτοικος της Βαλτιμόρης των ΗΠΑ ο οποίος καταγόταν από την Καταβόθρα Λακωνίας, σε μια σύντομη επίσκεψη στην Καρίτσα το 1950.\nΜαρουδαίικο Αντάμωμα 2012: Ισχυροί οι οικογενειακοί δεσμοί\nΓια άλλη μία χρονιά, την Κυριακή 27 Μαΐου 2012, όλοι όσοι έχουν ρίζα από την οικογένεια Μαρουδά μαζεύτηκαν στο Μαρουδαίϊκο Πηγάδι στο Γεράκι.\nΌπως γράφει ο Χρήστος Μπαλαμπάνος, έβδομης γενιάς απόγονος του κοινού προπάτορα όλων Μαρουδαίων και σημερινός πρόεδρος του τοπικού εμποροεπαγγελματικού συλλόγου, κάτω από την σκιά του πλατάνου γύρω στα 125 άτομα γιόρτασαν μαζί αυτήν την συνάντηση.\nΚατόπιν όλοι κάθισαν κάτω από τον πλάτανο και γεύτηκαν τα φαγητά που ο καθένας είχε φέρει από το σπίτι όπως επίσης και γίδα βραστή που βράστηκε επιτόπου. Στη συνέχεια το όμορφο μεσημεριανό έκλεισε με χορό και τραγούδι κάτω από τον πλάτανο.\nΙδιαίτερη τιμή ήταν η παρουσία του υποψήφιου γερουσιαστή με τον Π. Σαρμπάνη από την Βαλτιμόρη της Αμερικής του Παναγιώτη Μαρουδά του Νικολάου μαζί την σύζυγό του Ειρήνη και τα δύο τους παιδιά Νικόλαο και Κυριάκο. Και του χρόνου να είμαστε όλοι καλά να πραγματοποιήσουμε άλλη μία τέτοια συνάντηση!\nΟι Μαρουδαίοι είναι παλιό και περήφανο σόι του Γερακίου των οποίων ο προπάτορας, o πρώτος κοινός πρόγονος, απέκτησε το όνομα Μαρουδάς γύρω στα 1760. Το οικογενειακό τους δέντρο ανιχνεύεται στα Οικογενειακά Δέντρα του Νότιου Πάρνωνα. (Βλέπετε http://karitsa.tribalpages.com)\nΣύμφωνα με το Θανάση Χρήστου Μαρουδά (Ψαρά), η οικογένεια Μαρουδά είναι παρακλάδι των Μαυρομιχαλαίων της Μάνης. Η εξής εξήγηση προέρχεται από Μαυρομιχαλαίους των Καψάλων. Το σόι των Μαρουδαίων κατάγεται από δύο αδερφούς με το επώνυμο Μαυρομιχάλη που είχαν εγκατασταθεί στα Κάψαλα κοντά στο Κυπαρίσσι. Οι αδερφοί αυτοί που ήταν αναμιγμένοι στο σκοτωμό ενός Τούρκου στη Μάνη γύρω στα 1779 δραπέτευσαν και πήγαν στα Κάψαλα όπου ένας απ' αυτούς, είτε ο Γκίκας είτε ο Μιχάλης, παρέμεινε εκεί ενώ ο άλλος, του οποίου το όνομα δεν γνωρίζεται, τράβηξε προς τον Πάρνωνα, δηλαδή το Γεράκι και την Καρίτσα.\nΦωτογραφία Παναγιώτη Διαμαντή Μαρουδά,\nπρόεδρου της Κοινότητας Γερακίου 1912,\nμε επίδοξους απογόνους\nLabels: Γενεαλογικά Δέντρα, Γεράκι, Συλλόγοι Καριτσιωτών\nO Φορέας Διαχείρισης Όρους Πάρνωνα και Υγροτόπου Μουστού συμμετείχε για τέταρτη συνεχόμενη χρονιά στην πανελλαδική εκστρατεία εθελοντικών καθαρισμών ακτών, βυθού και άλλων φυσικών περιοχών «ΚΑΘΑΡΙΣΤΕ ΤΗ ΜΕΣΟΓΕΙΟ 2012» που πραγματοποιείτε όλο το μήνα Μάιο σε διάφορες περιοχές της χώρας μας.\nΣτα πλαίσια αυτής της εκστρατείας, όπως γράφει ο Χρήστος Μπαλαμπάνος, ο Φορέας βρέθηκε στο Γεράκι την Τετάρτη 23 Μαΐου 2012 και ώρα 10:00 π.μ. με σημείο εκκίνησης το Δημοτικό Σχολείο. Εκεί ήταν συγκεντρωμένοι οι μαθητές της Ε΄& Στ΄ Τάξης μαζί με τους δασκάλους τους και αφού τους έγινε ενημέρωση σχετικά με την καθαριότητα και την σημασία της ανακύκλωσης ξεκίνησαν καθαρισμό σε κεντρικό δρόμο του Γερακίου.\nΣτο τέλος όλοι συγκεντρώθηκαν στην τοποθεσία Κάτω Βρύση κάτω από τον Πλάτανο όπου ο Εμποροεπαγγελματικός Σύλλογος είχε φροντίσει και προσέφερε σε όλους σάντουιτς και χυμούς.\nΚατά τη διάρκεια της καθαριότητας παρεβρέθησαν οι Αντιδήμαρχοι Δήμου Ευρώτα η κ. Νικολέττα Χρήστου-Μιχαλούτσου και ο κ. Παναγιώτης Παυλάκης, το μέλος του Τοπικού Συμβουλίου Γερακίου κ. Ιωάννης Γκίνης, ο Πρόεδρος του Εμποροεπαγγελματικού Συλλόγου κ. Χρήστος Μπαλαμπάνος και ο εκπρόσωπος του Συλλόγου Γονέων και Κηδεμόνων του Δημοτικού Σχολείου κ. Σταύρος Βάρλας.\nΜετά το πέρας της καθαριότητας ο Πρόεδρος του Εμποροεπαγγελματικού Συλλόγου ξενάγησε τα τρία μέλη του Φορέα στο Βυζαντινό Κάστρο όπου οι φιλοξενούμενοι έμειναν έκπληκτοι με τα μοναδικής αρχαιολογικής αξίας μνημεία και την εκπληκτική θέα.\nΓεμάτο χρώμα το Γυμνάσιο: Γονείς επαινούν το έργο καθηγήτριας και μαθητών\nΜία αξιόλογη προσπάθεια έγινε φέτος στο Γυμνάσιο Γερακίου από την Θεσσαλονικιά καθηγήτρια καλλιτεχνικών κ. Αναστασία Νόττα, η οποία έδωσε το έναυσμα στους μαθητές της να δουλέψουν ομαδικά και να δημιουργήσουν έργα τέχνης, μεγάλες πολύχρωμες τοιχογραφίες, να κοσμούν τις αίθουσες διδασκαλίας.\nΔημιουργώντας μαζί με τα παιδιά και με τα παιδιά να έχουν τον πρώτο λόγο σχετικά με την θεματολογία οι τοίχοι της Β΄και Γ΄ Γυμνασίου πήραν άλλη μορφή. Απέκτησαν εικόνα και χρώμα και τα παιδιά τις καμαρώνουν και τις προσέχουν γιατί είναι δικό τους δημιούργημα. Τα παιδιά μαζί με την καθηγήτρια τους ξόδεψαν αρκετό χρόνο και πέραν των ωρών του σχολείου.\nΩς Σύλλογος Γονέων και Κηδεμόνων συγχαίρουμε την καθηγήτρια και τους μαθητές για την αξιόλογη πρωτοβουλία και προσπάθεια και χαιρόμαστε ιδιαίτερα όπου υπάρχουν ακόμη εκπαιδευτικοί που πραγματικά το να διδάξουν δεν το θεωρούν επάγγελμα αλλά λειτούργημα.\nΕυχόμαστε στην κ. Νόττα που του χρόνου δεν θα είναι πλέον μαζί μας καλή τύχη στην ζωή της και πάντα να μοιράζει απλόχερα την δημιουργικότητά της και την διάθεση για ζωή στους μαθητές της.\nΓια το Σύλλογο Γονέων και Κηδεμόνων Γυμνασίου Γερακίου


Γυμναστική με ελλειπτικό | KINESIS GYM\nΑποτελεί ένα πολύ συχνά χρησιμοποιούμενο μηχάνημα εκγύμνασης, καθώς το ελλειπτικό αποτελεί ίσως μετά το διάδρομο μια από τις πιο συχνές επιλογές για αερόβια γυμναστική με όργανο. Αποτελεί ουσιαστικά ενα “υβριδικό” μηχάνημα γυμναστικής που συνδυάζει το διάδρομο, το stepper και το στατικό ποδήλατο.\nΑποτελείται απο ενα κάθετο τροχό σε σχήμα ωοειδές, στον οποίο είναι προσαρτημένα τα πεντάλ για τα πέλματα και απο δυο βραχίονες για τα χέρια οι οποίοι κινούνται ανεξάρτητα ο ένας απο τον άλλο. Το σύστημα κάθετου τροχού και πεντάλ προσδίδει μια ελλειπτική κίνηση στα κάτω άκρα κατα την άσκηση.\nΤο ερώτημα που τίθεται είναι τι γυμνάζουμε καθώς κάνουμε ελλειπτικό ;\nΧρησιμοποιώντας το κατάλληλο πρόγραμμα γυμνάζουμε σχεδόν τα πάντα , καρδιαγγειακό σύστημα, αναπνευστικό σύστημα, μύες ποδιών και ισχίων. Βασικό πλεονέκτημα σε σχέση με το διάδρομο ειναι η έλλειψη κραδασμών κατα την άσκηση. Αποτελεί επομένως μια ολοκληρωμένη , ασφαλή άσκηση για άτομα με μυοσκελετικά προβλήματα, παθήσεις της σπονδυλικής στήλης. Πλεονεκτήματα: Ακόμα φυσικότερη κίνηση, ταυτόχρονη εκγύμναση χεριών–ποδιών, δυνατότητα αντίθετης κίνησης (προς τα πίσω), ασφαλές για τα γόνατα, κατάλληλο για όλες τις ηλικίες.\nΕπιπλέον μας προσφέρει ..\nΕυελιξία: Τα περισσότερα ελλειπτικά μηχανήματα είναι πλέον εξοπλισμένα με κινητές λαβές, που σας επιτρέπουν να ασκείτε το πάνω και το κάτω μέρος του σώματος ταυτόχρονα.\nKίνηση: Η άσκηση πάνω σε ένα μηχάνημα step επιτρέπει στο σώμα σας να μιμηθεί την κίνηση όπως όταν τρέχετε, χωρίς να προκαλεί την έντονη επίδραση στις αρθρώσεις σας, όπως γίνεται στον διάδρομο.\nΣτο γυμναστήριο μας Kinesis –Gym θα βρεις το πλέον σύγχρονο ελλειπτικό μηχάνημα που θα σε βοηθήσει να πραγματοποιήσεις σωστά και με ασφάλεια την αερόβια άσκηση σου !


Έξι νεκροί στη Γαλλία, 92 νέα κρούσματα σε μία ημέρα – e-volos\nΠρώτη καταχώρηση: Πέμπτη, 5 Μαρτίου 2020, 18:11\nΔύο ακόμη νεκρούς από τον νέο κορωνοϊό μετρά η Γαλλία, με αποτέλεσμα ο αριθμός των ανθρώπων που έχουν πεθάνει από τον Covid-19 να ανέρχεται πλέον σε έξι, την ώρα που 92 νέα κρούσματα καταγράφηκαν σε σχέση με χθες, έγινε γνωστό από το υπουργείο Υγείας της χώρας.\nΣυνολικά, 377 κρούσματα έχουν ανακοινωθεί από τα τέλη Ιανουαρίου και όλες οι μητροπολιτικές περιοχές της γαλλικής επικράτειας έχουν πληγεί. Η ημερήσια αύξηση των κρουσμάτων, μεταξύ Τετάρτης και Πέμπτης, είναι η μεγαλύτερη από την έναρξη της επιδημίας.\nΟι δύο νεκροί είναι «ένα πρόσωπο ηλικίας 73 ετών που προέρχεται από το Ουάζ (βόρεια)», μία από τις κύριες εστίες μόλυνσης στη Γαλλία, και ένα «πρόσωπο ηλικίας 64 ετών από το Αισν», αναφέρει σε δελτίο Τύπου το υπουργείο, χωρίς να υπεισέλθει σε λεπτομέρειες.\nΣήμερα, η τελευταία μητροπολιτική περιοχή που δεν είχε καταγράψει κρούσματα, το Σαντρ Βαλ ντε Λουάρ ανακοίνωσε δύο επιβεβαιωμένα κρούσματα.\nΣτο Παρίσι, η RARP (η εταιρεία διαχείρισης των μετρό) γνωστοποίησε το πρώτο κρούσμα μεταξύ των υπαλλήλων της, επισημαίνοντας ότι δεν δημιουργήθηκαν προβλήματα στα δρομολόγια.\nΜπροστά στη διάδοση του ιού, η γαλλική προεδρία κάλεσε σήμερα καμιά τριανταριά ειδικούς, γιατρούς, επιστήμονες και υπεύθυνους εργαστηρίων, που συναντήθηκαν με τον πρόεδρο Εμανουέλ Μακρόν τους υπουργούς Υγείας Ολιβιέ Βεράν και Έρευνας Φρεντερίκ Βιντάλ.\n82 κρούσματα στην Ολλανδία\nΟ αριθμός των ασθενών από τον Covid-19 στην Ολλανδία ανέρχεται πλέον σε 82 κρούσματα, έγινε σήμερα γνωστό από Ολλανδικό Ινστιτούτο Δημόσιας Υγείας.\nΤα κρούσματα στην Ολλανδία υπερδιπλασιάστηκαν σήμερα σε σχέση με τα 38 που είχαν καταγραφεί έως χθες. Το πρώτο κρούσμα καταγράφηκε στις 27 Φεβρουαρίου.\nΤελευταία ενημέρωση: Πέμπτη, 5 Μαρτίου 2020, 18:11


O ΣΥΡΙΖΑ ΠΑΙΖΕΙ ΤΟ ΠΡΟΕΚΛΟΓΙΚΟ ΠΑΙΧΝΙΔΙ ΤΗΣ ΜΕΡΚΕΛ; - kilkis web tv\nHome » ΑΡΘΡΑ » ΠΟΛΙΤΙΚΗ » O ΣΥΡΙΖΑ ΠΑΙΖΕΙ ΤΟ ΠΡΟΕΚΛΟΓΙΚΟ ΠΑΙΧΝΙΔΙ ΤΗΣ ΜΕΡΚΕΛ;\nO ΣΥΡΙΖΑ ΠΑΙΖΕΙ ΤΟ ΠΡΟΕΚΛΟΓΙΚΟ ΠΑΙΧΝΙΔΙ ΤΗΣ ΜΕΡΚΕΛ;\nPosted by: Teo Kyriakidis Posted date: 5:30:00 μ.μ. / comment : 0\nΕίναι φανερό ότι η κυβέρνηση προσανατολίζεται σε ένα συμβιβασμό με τους δανειστές, που όμως μοιάζει ανέφικτος. Αποδέχεται μείωση αφορολόγητου και «κόφτη» για τις συντάξεις, ομαδικές απολύσεις και απελευθέρωση της αγοράς ενέργειας, αλλά ταυτόχρονα ζητεί πλήρες «πακέτο» συμφωνίας, με οδικό χάρτη για την ελάφρυνση του χρέους και συμμετοχή της Ελλάδας στο QE.\nΕίναι όμως εξίσου φανερό ότι η διαπραγμάτευση για το ελληνικό πρόγραμμα έχει εμπλακεί για τα καλά στις ευρωπαϊκές προεκλογικές σκοπιμότητες και αντιπαραθέσεις, καθώς οσονούπω εισερχόμεθα στη φάση εκλογικών αναμετρήσεων σε σημαντικές ευρωπαϊκές χώρες: Ολλανδία (αρχές Μαρτίου), Γαλλία (τέλη Απριλίου και αρχές Μαΐου), Γερμανία (τέλη Σεπτεμβρίου) και Ιταλία (μέχρι το τέλος του έτους). Πλέον, το κριτήριο δεν είναι «τι πρέπει να γίνει με την Ελλάδα» αλλά ό,τι γίνει -ή δεν γίνει- με την Ελλάδα να εξυπηρετεί τους εκλογικούς και πολιτικούς σχεδιασμούς της κάθε πλευράς.\nΠοιες είναι οι πλευρές και τι θέλουν;\nΠρώτα, η κυβέρνηση του κ. Τσίπρα. Θέλει ένα συμβιβασμό που να μην ξεπερνάει τα πολιτικά όρια αντοχής της. τα μέτρα της πρώτης αξιολόγησης της κόστισαν μέχρι σήμερα πάνω από 10 καθαρές μονάδες δημοσκοπικής και εν δυνάμει εκλογικής επιρροής. Τα μέτρα που της ζητείται να υπογράψει τώρα, απειλούν με εξίσου μεγάλες, αν όχι ακόμη μεγαλύτερες απώλειες. Και είναι προφανές πως με τέτοιες σωρευτικές απώλειες μιλάμε για πολιτική κατάρρευση και κίνδυνο ακόμη και απώλειας της δεύτερης θέσης. Δεδομένου ότι «το πεπρωμένον φυγείν αδύνατον», δηλαδή δεν μπορεί να υπάρξει συμφωνία χωρίς να πάρει τέτοια μέτρα, ζητεί ως «ανταλλάγματα» τον οδικό χάρτη για το χρέος και τη συμμετοχή στο QE – εξάλλου, το πρώτο έχει τεθεί από τον κ. Ντράγκι σαν προϋπόθεση του δεύτερου.\nΤο «παιχνίδι» των Ευρωπαίων σοσιαλδημοκρατών\nΣύμμαχοι σε μια τέτοια λύση, αλλά για τους δικούς τους λόγους όπως θα δούμε παρακάτω, έρχονται οι σοσιαλδημοκράτες «φίλοι» της κυβέρνησης. Η ανέλπιστα καλή πορεία της υποψηφιότητας του κ. Σουλτς στη Γερμανία και η ανέλπιστη τύχη του «αντάρτη» σοσιαλδημοκράτη κ. Μακρόν στη Γαλλία (όπου ένας κατακλυσμός σκανδάλων οδηγεί εκτός μάχης τον υποψήφιο της Δεξιάς κ. Φιγιόν και ανοίγει το δρόμο να διεκδικήσει ακόμη και τον προεδρικό θώκο) δίνουν ξαφνικά στην ευρωπαϊκή σοσιαλδημοκρατία, που μέχρι πριν μόλις λίγες βδομάδες έμοιαζε με πολιτικό πτώμα, τη δυνατότητα να ανακάμψει και να διεκδικήσει την εξουσία ή έστω σημαντικό μερίδιο επιρροής στην εξουσία στις δύο σημαντικότερες ευρωπαϊκές χώρες.\nΕπιπλέον, είναι και η Ολλανδία, εντελώς κρίσιμη και αυτή παρά το πολύ μικρότερο ειδικό της βάρος, όχι μόνο διότι ο κ. Ντάισελμπλουμ και το σοσιαλδημοκρατικό κόμμα απειλούνται εκλογικά αλλά και διότι το κοινοβούλιό της περιλαμβάνεται μεταξύ αυτών που έθεσαν ως προϋπόθεση συμμετοχής στη χρηματοδότηση του τρίτου ελληνικού προγράμματος τη συμμετοχή του Διεθνούς Νομισματικού Ταμείου (ΔΝΤ). Αυτό κάνει τον κ. Ντάισελμπλουμ, μέχρι σήμερα πιστό σύμμαχο του κ. Σόιμπλε, να συντάσσεται με τους σοσιαλδημοκράτες και το σχέδιο Μοσκοβισί για ένα συμβιβασμό σαν αυτόν που περιγράψαμε παραπάνω στο ζήτημα της διαπραγμάτευσης για το ελληνικό πρόγραμμα.\nΤις αναπτερωμένες ελπίδες και την -πιθανότατα ασύγγνωστη- νέα αυτοπεποίθηση που τις συνοδεύει, εξέφρασε ο κ. Τσίπρας αποτολμώντας να πιέσει για τη δημιουργία ρήγματος μεταξύ Μέρκελ και Σόιμπλε, επιτιθέμενος στον κ. Σόιμπλε και ουσιαστικά κάνοντας εκκλήσεις στην κ. Μέρκελ να «αδειάσει» τη σκληρή γραμμή του υπουργού της…\nΈτσι, ανεπαισθήτως μεν, απολύτως δε, το «ελληνικό ζήτημα» έγινε μέρος του ευρωπαϊκού προεκλογικού σκηνικού. Δεν πρέπει να υπάρχει καμία αυταπάτη για το πού έγκειται το ενδιαφέρον των Ευρωπαίων σοσιαλδημοκρατών και ποια είναι η μάχη τους: η μάχη για μερίδιο εξουσίας σε Γερμανία, Γαλλία, Ολλανδία κ.λπ. και συνολικότερα η μάχη εξουσίας για τα ηνία στην «μετά Τραμπ και μετά τις γερμανικές εκλογές» Ευρώπη. Ο «Έλλην φίλος» είναι χρήσιμο αναλώσιμο στις σκοπιμότητες αυτής της μάχης…\nΗ ελληνική κυβέρνηση, όμως, ποιο αποτέλεσμα αναμένει; Αναμένει πράγματι από την κ. Μέρκελ να «αδειάσει» σε προεκλογικό χρόνο τον κ. Σόιμπλε; Είναι ποτέ δυνατόν; Και δεν εννοούμε το ύψος των μέτρων, τους όρους παράτασης της λειτουργίας του «κόφτη» και τα συναφή θέματα αυτά καθαυτά, αλλά δύο άλλα θέματα, εντελώς κρίσιμα: Πρώτο, την άρνηση να συζητηθεί πριν τις γερμανικές εκλογές το ζήτημα των μεσοπρόθεσμων μέτρων για το ελληνικό χρέος, και δεύτερο, την επιμονή στην απόφαση του γερμανικού κοινοβουλίου που έθεσε ως προϋπόθεση συμμετοχής στη χρηματοδότηση του ελληνικού προγράμματος τη συμμετοχή του ΔΝΤ. Για να διεκδικήσει την πιθανότητα συμμετοχής του ΔΝΤ ή έστω προσποιούμενος ότι κινείται με «σεβασμό» στην απόφαση της γερμανικής Βουλής, ο κ. Σόιμπλε υιοθετεί όλες του τις απαιτήσεις απέναντι στην Ελλάδα. Όσο για την «κάθετη» άρνηση να ανοίξει συζήτηση για τα μεσοπρόθεσμα μέτρα για το χρέος πριν τις γερμανικές εκλογές, αυτό είναι όρος για την επιτυχία της εκλογικής καμπάνιας της κ. Μέρκελ, αφού αν ανοίξει τέτοιο ζήτημα θα χάσει προς τα δεξιά (προς το AfD) χωρίς να κερδίσει από τα αριστερά (από τους σοσιαλδημοκράτες).\nΜπορεί ο κ. Μοσκοβισί να κουβαλάει στις βαλίτσες του μια πρόταση που ικανοποιεί την ελληνική κυβέρνηση, αλλά στο Eurogroup δεν πρόκειται να περάσει καμία πρόταση ενάντια στη θέληση του κ. Σόιμπλε…\nΤι θα συμβεί λοιπόν; Η ελληνική κυβέρνηση θα βάλει πλάτη στα προεκλογικά σχέδια των Ευρωπαίων σοσιαλδημοκρατών για να επιβεβαιώσει αυτό που γνωρίζει όλη η υφήλιος, ότι δηλαδή ο κ. Σόιμπλε είναι ο «σκληρός της παρέας»; Και ποια θα είναι η συνέχεια; Το σύρσιμο της διαπραγμάτευσης μέχρι το πρώιμο καλοκαίρι ή και μέχρι το πρώιμο φθινόπωρο; Και ποιος θα ωφεληθεί τελικά με το να γίνει το «ελληνικό ζήτημα» κεντρικό στη γερμανική προεκλογική καμπάνια, προσφέροντας στην κ. Μέρκελ τη δυνατότητα να επιδείξει «πυγμή»; Ήδη ο κ. Σόιμπλε, του οποίου τις δηλώσεις θα πρέπει να παίρνουμε περισσότερο στα σοβαρά, κατηγόρησε τον κ. Σουλτς για λαϊκισμό ανάλογο του Τραμπ, αποκαλύπτοντας ποια θα είναι η απάντηση σε περίπτωση που οι Ευρωπαίοι σοσιαλδημοκράτες επιχειρήσουν μια πρώιμη «ανταρσία» αξιοποιώντας το «ελληνικό ζήτημα».\nΜήπως τελικά, με την ψευδαίσθηση ότι εξασφαλίζει ισχυρούς συμμάχους, η κυβέρνηση δοκιμάσει τη διαχρονική αξία της φράσης «όταν μαλώνουν τα βουβάλια την πληρώνουν τα βατράχια»;\nΥ.Γ. Ο γνωστός μας Χάουαρντ Ζιν, πρώην επικεφαλής του γερμανικού think Tank IfO, με αφορμή την παρουσίαση του βιβλίου του «Μαύρος Ιούνιος», αποκάλυψε ότι το καλοκαίρι του 2015, 15 υπουργοί στο Eurogroup είχαν υποστηρίξει το σχέδιο του κ. Σόιμπλε για Grexit, προσθέτοντας ότι αυτό είχε αποτραπεί με παρέμβαση των Μέρκελ και Ολάντ. Ίσως ο κ. Τσίπρας ελπίζει σε μια νέα παρέμβαση Μέρκελ που θα «αδειάσει» τον υπουργό της. Μόνο που ο «πολιτικός χρόνος» και οι διακυβεύσεις είναι τώρα εντελώς διαφορετικές, και μπορούν να παραγάγουν εντελώς διαφορετικά αποτελέσματα… Είναι έτοιμος γι’ αυτά ή απλώς το ρισκάρει;..


Μετά από δύο παρατάσεις η Άλμπα Βερολίνου νίκησε τον Παναθηναϊκό ΟΠΑΠ στο παρκέ του ΟΑΚΑ με τους Γερμανούς να πετύχαίνουμ τη δεύτερη φετινή τους νίκη και να ρίχνουν τους “ πράσινους” στο 4-4.\nΤο "τριφύλλι" ηττήθηκε εντός έδρας από τους Γερμανούς.\nΦενέρμπαχτσε: Εκτός με ΤΣΣΚΑ ο Ντε Κολό!\n''Ελλιπής'' θα παραταχθεί η Φενέρμπαχτσε στη Μόσχα, καθώς θα στερηθεί τις υπηρεσίες του 32χρονου Ντε Κολό.\nΚεμζούρα: ''Δε θέλω να αποτελέσω μέρος της κακής προϊστορίας με Ζαλγκίρις''\nΓια το επικείμενο ματς του Ολυμπιακού με την Ζαλγκίρις μίλησε ο προπονητής του Ολυμπιακού, αναγνωρίζοντας την...κακή παράδοση των Πειραιωτών απέναντι στην λιθουανική ομάδα.\nΟ Ολυμπιακός υποδέχεται την Ζαλγκίρις, σε μια σκληρή αναμέτρηση, και η διαιτητική τριάδα έγινε γνωστή.\nΜε ακόμη μία τιμητική διάκριση φλερτάρει ο Νικ Καλάθης καθώς βρίσκεται ανάμεσα στους υποψήφιους για την κορυφαία ομάδα της 10ετίας στην Ευρωλίγκα.\nΟ Λιθουανός φόργουορντ αναφέρθηκε σε δηλώσεις που παραχώρησε στους λόγους αποχώρησης του από τους "ερυθρόλευκους" και στον νέο προορισμό της καριέρας του.\nΟλυμπιακός: Τέλος ο Κουζμίνσκας\nΠαρελθόν από το ρόστερ του Ολυμπιακού αποτελεί κι επίσημα ο Μιντάουγκας Κουζμίνσκας. Ο Λιθουανός φόργουορντ, όπως αναμενόταν, έλυσε τη συνεργασία του με τους "ερυθρολεύκους", καθώς δεν κατάφερε να βοηθήσει την ομάδα στα πρώτα παιχνίδια στη EuroLeague.\nΗ L' Equipe παρουσιάζει τα μπάτζετ των 18 ομάδων της φετινής Ευρωλίγκας και υπάρχουν εκπλήξεις. Σύμφωνα με τη γαλλική εφημερίδα, ο Ολυμπιακός έχει μεγαλύτερο μπάτζετ από τον Παναθηναϊκό.\nΟ Πολ ζήτησε συγγνώμη για την ήττα του Ολυμπιακού από την Εφές\nΟλυμπιακός-Εφές: Νέα συντριβή για τους Πειραιώτες\nΚεμζούρα: Αποτύχαμε με την Μακάμπι, πιο σταθεροί στην επίθεση με την Εφές\nΣτα ατού της Εφές αναφέρθηκε ο Κεστούτις Κεμζούρα στην ανοιχτή προπόνηση του Ολυμπιακού. Ο Λιθουανός τεχνικός μίλησε και για τον δανεισμό του Χαπ στην Κρεμόνα και την κατάσταση που βρίσκονται οι Ριντ και Ροτσεστι.\nΜπλατ: Σκέφτομαι ν' αποσυρθώ από την προπονητική\nΟ Ντέιβιντ Μπλατ υποστήριξε ότι σκέφτεται ν' αποσυρθεί από την προπονητική, σε τηλεοπτική συνέντευξη που παραχώρησε στο Channel 12 του Ισραήλ.


Το Κάτι Άλλο: Το Ίντερνετ μας κάνει εξυπνότερους\nΜήπως το Διαδίκτυο μας κάνει χαζούς; Αυτό ήταν το ερώτημα που είχε θέσει στο εξώφυλλο του περιοδικού «Αtlantic Μontlhly» πέρσι ο ειδικός σε θέματα τεχνολογίας, Νίκολας Καρ. Έκτοτε η συζήτηση συνεχίζεται με αμείωτο ενδιαφέρον και πρόσφατα το Πανεπιστήμιο Εlon σε συνεργασία με το Ινστιτούτο Ρew διεξήγαγαν έρευνα προκειμένου να διαπιστώσουν τη γνώμη των πολιτών.\nΌσοι χρησιμοποιούν το Ίντερνετ γίνονται εξυπνότεροι, απάντησαν τα 3/4 των χρηστών του Διαδικτύου που δήλωσαν σίγουροι ότι τα επόμενα 10 χρόνια ο πληθυσμός του πλανήτη μας θα γίνει πιο έξυπνος ακριβώς επειδή υπάρχει αυτή η πλούσια πρόσβαση στις πληροφορίες.\nΕπίσης, οι χρήστες κρίνουν ότι με το Ίντερνετ βελτιώνουν τη δεξιότητά τους στη γραφή και την ανάγνωση, τόσο της μητρικής τους γλώσσας όσο και κάποιας ξένης, καθώς πολλοί σερφάρουν σε ιστοσελίδες που είναι γραμμένες σε διαφορετική γλώσσα από εκείνη που χρησιμοποιούν καθημερινά. Έγινε σε δύο ομάδες. Την πρώτη αποτελούσαν 371 ειδικοί του χώρου του Διαδικτύου. Η δεύτερη πραγματοποιήθηκε σε 895 χρήστες του Ίντερνετ.\nΑναρτήθηκε από Eva Neocleous στις 3:53 μ.μ.\nΦτάνει να το χρησιμοποιούμε σωστά!\n11 Μαρτίου 2010 - 9:24 μ.μ.\nΚαλά, ρε παιδιά, οι ίδιοι οι χρήστες απάντησαν στην έρευνα;! Τότε γιατί δε βγήκε 100% το ποσοστό;!\nΛοιπόν, στην περίπτωσή μου, καμιά ωρίτσα την ημέρα ίντερνετ, μου είναι αρκετό ή να αυυξήσω τη δόση; ( Είμαι και βαριά περίπτωση, άλλωστε, δύσκολα αναστρέψιμη η βλακεία μου...)\nσυμφωνούμε.Όχι υπερβολές και εξάρτηση.\nκύριε Μάνεση,καλή σας βδομάδα!\nΑν μιλάμε για μια ωρίτσα την ημέρα, τότε είναι καλή "δόση".\nΜη φτάσουμε στο σημείο να το δαιμονοποιήσουμε κιόλας.\nΤο internet είναι ένα όπλο στα χέρια μας. Σίγουρα μας κάνει πιο δυνατούς αλλά αυτό δεν είναι πάντα καλό. Όπως και η ευφυια εξάλλου...\n22 Μαρτίου 2010 - 4:14 μ.μ.


Uncategorized Archives - MonkeyBros\nΟ Αλλοδαπός έκλεισε τα 100.000 views! Ποιος το περίμενε; Αλήθεια, πίστευε κανένας ότι ένα site με το όνομα “Ο Αλλοδαπός Προτείνει…” θα είχε κοινό που να είναι σώο στα μυαλά του; Το να φτιάξω μια σελίδα όπου θα μιλούσα σε αγνώστους με το ίδιο πάθος και πώρωση που δείχνω όταν μιλάω σε φίλους μου ήταν […]\nΣτα τέλη του 2013 είχαμε την “επίσημη” έναρξη της 8ης γενιάς κονσολών με το λανσάρισμα των SONY PS4 και Microsoft XBOX One. Ουσιαστικά η συγκεκριμένη γενιά ξεκίνησε λίγο νωρίτερα, το 2012, με την κονσόλα της Nintendo, το Wii U, αλλά το υποδεέστερο hardware του, οι χαμηλές πωλήσεις καθώς και η μικρή γκάμα παιχνιδιών δεν ήταν […]\nΕίναι αλήθεια! Τα αμερικανάκια τόλμησαν και έφτιαξαν ρομπότ και αμέσως μετά κάλεσαν τους μάστορες του είδους, αυτούς που μεγάλωσαν με wet dreams γιγαντιαίων ρομπότ, τους Ιάπωνες δηλαδή, στο καλύτερο battle της δεκαετίας, του αιώνα, της χιλιετίας! Αρχές Ιουλίου, η αμερικάνικη εταιρεία Megabots έριξε το γάντι στην Ιαπωνική Suidobashi Heavy Industry, παρουσιάζοντας το Mark II, με τον […]\nFilMonkeys – American Gods & Hyperion (TVseries)\nΔύο επεισόδια FilMonkeys είναι εδώ για να ακούσετε: 5η εκπομπή για τους FilMonkeys, με τηλεοπτικό ενδιαφέρον αφού μιλάμε για το καταπληκτικό Sense8, τα πρώτα δείγματα απο το True Detective (Season 2) και το Insidious 3! Ενω η 6η άνευ Κίτσιου ήταν δύσκολη… Με το ζόρι λοιπόν προσπάθησα να δώσω ροή σε μια εκπομπή που έτσι […]\nΑποκλειστικό! Οι Dothraki είναι οι SWAG του Westeros (αλήθεια)\nΑποκλειστικό, οι σεναριογράφοι του Game of Thrones αποκαλύπτουν οτι οι Dothraki πολεμιστές είναι οι swagger του Westeros! Και όμως είναι αλήθεια. Μέσα απο την κάλεσμα για casting δύο χαρακτήρων για την έκτη season, παίρνουμε πληροφορίες για δύο καινούριους χαρακτήρες, τον Qhogo και τον Akrat, οι οποίοι πρέπει να είναι ψηλοί, αποφασιστικοί και να έχουν… swagg! Ορίστε […]\nΣυμβουλές εναλλακτικού τουρισμού από μια wanna be ταξιδιάρα ψυχή!\n3 χώρες, 5 πόλεις, 11 μέρες, 30+ γνωριμίες. Συμβουλές εναλλακτικού τουρισμού από μια wanna be ταξιδιάρα ψυχή! Απο την Eleni SoluckyΌλοι έχουν και κάποιο πάθος στη ζωή τους. Το πάθος αυτό μπορεί να αφορά οτιδήποτε. Πάθος για video games, comics, ζωγραφική, μουσική, χορό, διάβασμα, αθλητισμό, φαγητό, σεξ, κάπνισμα, μόδα, πάρτι, αλκοόλ, χρήμα…. Το δικό μου πάθος είναι τα ταξίδια […]\nΈνα φόρεμα, δύο οπτικές – Όχι άλλο κάρβουνο παρακαλώ!\nΠριν από μερικές μέρες ξεκίνησε η παράνοια που όλοι πλέον γνωρίζουν σχετικά με ένα φόρεμα. Αυτό το φόρεμα από αυτή τη συγκεκριμένη φωτογραφία: Το εν λόγω λοιπόν φόρεμα για όσους έχουν άγνοια επί του θέματος είναι ΜΠΛΕ-ΜΑΥΡΟ και ορισμένοι το βλέπουν (αναφερόμενοι σε αυτή τη φωτογραφία πάντα με τον φωτισμό που έχει) χρυσό-άσπρο. Εκατοντάδες άρθρα, polls, […]\n20 προτάσεις για αποκριάτικες στολές που θα κάνουν… πάταγο απο την Eleni Solucky!\nΗ τσικνοπέμπτη πλησιάζει και όλη η Ελλάδα βρίσκεται προς αναζήτηση αποκριάτικης στολής. Αστυνομικοί, νοσοκόμες, φυλακισμένοι, αρχαίοι Έλληνες, τσιγγάνες, πειρατές κ.τ.λ. Τα παραπάνω είναι τόσο συνηθισμένες και κοινότυπες πλέον στολές που δεν θα ενθουσιάσουν κανέναν και θα περάσεις απαρατήρητος όλο το βράδυ. Εάν θέλεις να εντυπωσιάσεις τα πλήθη συνέχισε την ανάγνωση για 20 ιδιαίτερες μεταμφιέσεις: Οι απόκριες […]\nΤο επόμενο κεφάλαιο στην ιστορία των Slipknot είναι το The Gray Chapter. Αποδεικνύουν εμφατικά οτι είναι πλέον οι άρχοντες του Nu Metal\nΗ ιστορία μου με τους Slipknot ξεκινά απο πολύ παλιά. Με θυμάμαι πιτσιρικά μαζί με τον άλλο monkey bro, να κοιμόμαστε βάζοντας έναν δίσκο τους (13-14 χρονών) χωρίς να ξέρουμε καν ποιοι είναι. Μια μέρα ρωτάω ένα φίλο “γνώστη” και μου λέει οτι είναι οι… PINK FLOYD!!! Χρόνια λοιπόν νόμιζα οτι το vermillion και το […]\nΓια τους Freestylers είχα ξαναμιλήσει πριν μήνες κατα την διάρκεια του Music Week που είχα κάνει στον Αλλοδαπό.Οι Freestylers δημιουργήθηκαν το 1996 όταν οι djs και μουσικοί παραγωγοί Matt Cantor, Aston Harvey και ο Andrew Galea, ένωσαν τις δυνάμεις τους. Το αποτέλεσμα, διαφορετικά beats, χορευτική διάθεση, πολλά και διαφορετικά τραγούδια για όσους τους αρέσει το Electro […]


The Voice: Οι κριτές μεράκλωσαν και το έριξαν στο τσάμικο - Πως έχουν διαμορφωθεί οι ομάδες - Δείτε βίντεο - Ηλειακά Νέα, Ειδήσεις και Νέα από την Ηλεία, iliaka nea\nΤαλέντα από όλη την Ελλάδα και την Κύπρο συνεχίζουν και δίνουν τον καλύτερό τους εαυτό στο «Τhe Voice» διεκδικώντας τον τίτλο της καλύτερης «φωνής της Ελλάδας», με τους coaches Κωνσταντίνο Αργυρό, Πάνο Μουζουράκη, Έλενα Παπαρίζου και Σάκη Ρουβά, να κάνουν ότι μπορούν για ανακαλύψουν και να αναδείξουν τον φετινό νικητή του μουσικού διαγωνισμού που προβάλλεται απο την τηλεόραση του ΣΚΑΙ.\nΜάλιστα στο επεισόδιο της Κυριακής που βρίσκεται ακόμα στην φάση των blind auditions, οι κριτές βρέθηκαν στο τσακίρ κέφι, όταν η Μαρία Αλιφέρη άρχισε να τραγουδάει την γνώριμη Ιτιά. Ο Κωνσταντίνος Αργυρός από την πρώτη κιόλας νότα γύρισε την καρέκλα του, ο Σάκης Ρουβάς ανέβηκε κυριολεκτικά στην καρέκλα και πάτησε το κουμπί με το πόδι καθώς έκανε χορευτική φιγούρα και η Έλενα Παπαρίζου τραγουδούσε με το χαμόγελο στα χείλη.\nΣτη συνέχεια οι κριτές ζήτησαν από την διαγωνιζόμενη να ερμηνεύσει ακόμη μια φορά το τραγούδι πιάστηκαν χέρι- χέρι και έσυραν τον χορό στο πλατό.\nΕντυπωσιασμένοι φάνηκαν οι κριτές και με την ερμηνία της Αμαλίας Ποθητάκη. Η 22χρονη τραγουδίστρια από την Καβάλα επέλεξε να προσπαθήσει να κάνει μια αρχή στο… όνειρο του τραγουδιού με το κομμάτι «Angel» και κατάφερε, να κερδίσει τους τέσσερις κριτές.\nΑκόμα ένας διαγωνιζόμενος που άρεσε ήταν ο Γιώργος Καραγιάννης από τα Τρίκαλα. Ο υδραυλικός στο κύριο επάγγελμά του που απασχολείται στο συνεργείο του πατέρα του κέρδισε, με το τραγούδι του Παντελίδη “Τα σχοινιά σου” που ερμήνευσε, τον Σάκη Ρουβά με τη φωνή του, που του έδωσε την ψήφο του και πέρασε στη επόμενη φάση του διαγωνισμού.\nΟ κριτής που φάνηκε να… ταξιδεύει κατα τη διάρκεια της ερμηνείας ήταν ο Κωνσταντίνος Αργυρός, ο οποίος στο τέλος δεν κατάφερε να κρύψει την συγκίνησή του.\n«Με ταξίδεψες σε έναν φίλο, που αγαπώ και αγαπούσα πάρα πολύ και θα συνεχίσω να τον αγαπάω και να τον τραγουδάω σε όλη μου τη ζωή. Και ένα υπέροχο κομμάτι. Σε ευχαριστώ πολύ», ήταν τα λόγια του κριτή του «The Voice».\nΟ Κωνσταντίνος Αργυρός κατάφερε με ένα… τρικ να κερδίσει ακόμα μια ωραία φωνή η οποία ερμηνεύοντας το «Θαλασσάκι μου» κατάφερε να κάνει τους κριτές να ανατριχιάσουν.\nΗ Δήμητρα Καλλιάρα κατάφερε να ξετρελάνει τους κριτές μέσα σε λίγα δευτερόλεπτα, οι οποίοι προσπάθησαν με κάθε τρόπο να πείσουν τη διαγωνιζόμενη.\nΩστόσο τη διαφορά την έκανε ο Κωνσταντίνος Αργυρός καθώς πήγε στο μουσικό όργανο της διαγωνιζόμενης και ξεκίνησε να παίζει εντυπωσιάζοντας τους πάντες. Λίγα λεπτά αργότερα αποκάλυψε πως δεν έπαιζε ο ίδιος αλλά συνεννοήθηκε με την ορχήστρα να παίξουν εκείνοι τις νότες.\nΔείτε πως έχουν διαμορφωθεί οι ομάδες των coaches


Messolonghi News: Σηκώνει τους τόνους κατά Π. Τσιχριτζή ο Εμπορικός Σύλλογος Μεσολογγίου\n«Ο Εμποροβιομηχανικός Σύλλογος Μεσολογγίου καταγγέλλει τον κ. Τσιχριτζή και την παρέα του για την απόφασή τους να μην τοποθετήσουν κάλπες στα παραρτήματα του Επιμελητηρίου Αιτωλοακαρνανίας, με αποτέλεσμα να αναγκαστούν οι συνάδελφοι μέσα σε άσχημες καιρικές συνθήκες, σπαταλώντας χρόνο και χρήμα, να μεταβούν στο Αγρίνιο για να ασκήσουν το εκλογικό τους δικαίωμα. Το αποτέλεσμα των εκλογών δικαιώνει, βέβαια, το συνδυασμό «ΑΝΑΝΕΩΣΗ – ΑΝΑΠΤΥΞΗ» του κ. Μούρκα, καθώς κατάφερε να συγκεντρώσει 355 ψήφους από επιχειρηματίες της περιοχής του Μεσολογγίου.\nΜετά από όλα αυτά ο Εμποροβιομηχανικός Σύλλογος Μεσολογγίου θεωρεί ως ανεπιθύμητο πρόσωπο στο Μεσολόγγι τον κ. Τσιχριτζή αλλά και όλους αυτούς που καταστρατηγούν θεσμούς και καταπατούν τα συμφέροντα του Μεσολογγίου. Τέλος, καλούμε τους συναδέλφους να αγρυπνούν για την υπεράσπιση των ευρύτερων και πραγματικών συμφερόντων της πόλης μας και του νομού.»


Pantheon Art Cinema | Για τις πιο ποιοτικές ταινίες\nΓια τις πιο ποιοτικές ταινίες\nΜε την τελευταία ταινία ενός από τους πιο επιτυχημένους σκηνοθέτες των τελευταίων χρόνων, του Κουέντιν Ταραντίνο, ανοίγει τις πύλες του για τη νέα σεζόν το Pantheon Art Cinema, στη Λευκωσία. Πρόκειται για μια ταινία τρόμου στα πρότυπα των κλασικών b–movies, τα οποία ο σκηνοθέτης δε χάνει ευκαιρία να προβάλλει.\nΜετά τη δύση του ήλιου η Jungle Julia, η πιο καυτή DJ του Όστιν, βρίσκει το χρόνο να ξεσαλώσει με τις δύο κολλητές της. Οι τρεις σέξι φίλες γυρίζουν από μπαρ σε μπαρ και τραβάνε τα βλέμματα όλων. Αυτό όμως που δε γνωρίζουν είναι πως έχουν τραβήξει την προσοχή και του Stuntman Mike, ενός επικίνδυνου σήριαλ κίλερ, ο οποίος σκοτώνει όμορφες γυναίκες χρησιμοποιώντας το αμάξι του. Καθώς η νύχτα πέφτει για τα καλά και οι τρεις κολλητές συνεχίζουν τις εξορμήσεις τους, ο Stuntman Mike πλησιάζει επιταχύνοντας…\nΚερτ Ράσελ, Ροσάριο Ντόσον, Βανέσα Φερλίτο, Ρόουζ ΜακΓκόουαν και άλλοι.\nΣενάριο-Σκηνοθεσία-Φωτογραφία: Κουέντιν Ταραντίνο\nΠαραστάσεις:Καθημερινά στις 7.45 & 10.00 το βράδυ.\nΓια περισσότερες πληροφορίες τηλεφωνείστε στο 22675787\nΔημοσιεύθηκε από pantheoncinema\nΗ καλτ ελληνική ταινία της χρονιάς επιτέλους και στην Κύπρο\nΤην πολυσυζητημένη ταινία του Γιάννη Οικονομίδη «Η ψυχή στο στόμα» προβάλλει από την Πέμπτη 26 Απριλίου το Πάνθεον Αρτ Σίνεμα στη Λευκωσία.\nΤο έργο του κύπριου αυτού σκηνοθέτη απέσπασε διθυραμβικές κριτικές στον ελληνικό τύπο, τις οποίες μπορείτε να διαβάσετε στο μπλογκ της ταινίας και συμμετείχε στο Φεστιβάλ των Καννών.\nΣτην Αθήνα προβλήθηκε σε μία μόνο αίθουσα κόβοντας περισσότερα από 12 χιλιάδες εισιτήρια.\nΟ Τάκης, ένας καταπιεσμένος υπαλληλάκος και αποτυχημένος οικογενειάρχης, αντιμετωπίζει καθημερινά τη λεκτική βία στη δουλειά και την ταπείνωση στο σπίτι. Οι συνάδελφοί του τον βάζουν σε υποψίες για τις μουρνταριές της γυναίκας του, οι τοκογλύφοι τον κυνηγούν για χρωστούμενα, το αφεντικό του τον μεταχειρίζεται σαν παιδί για όλες τις δουλειές. Καθώς ο κλοιός σφίγγει γύρω του, τα λογικά του υποχωρούν και το ξέσπασμα δεν αργεί. Η προσωπική εξέγερση θα είναι ξαφνική, σπασμωδική και τελικά τυφλή. Και μέχρι να πραγματοποιηθεί το ελληνικό σινεμά θα έχει καταχωρήσει στα τεφτέρια του την πιο βίαιη, σκληρή και ανησυχητική ταινία της ιστορίας του.\nΌλοι, κοινό και κριτική, στάθηκαν στις εκπληκτικές ερμηνείες των πρωταγωνιστών της ταινίας, Ερρίκου Λίτση, Βαγγάλη Μουρίκη, Μαρίας Ναυπλιώτου και Μαρίας Κεχαγιόγλου.\nΗ ταινία θα προβάλλεται καθημερινά στις 7.45 και 10.00 το βράδυ. Τα σαββατοκύριακα έξτρα παραστάσεις στις 5.30 το απόγευμα\nFiled in Προβάλλεται τώρα\nΕπιτέλους, από την Παρασκευή 23 Μαρτίου, αρχίζει και στην Κύπρο η προβολή της πολυσυζητημένης ταινίας του Πανίκκου Χρυσάνθου «Ακάμας», στο Πάνθεον Αρτ Σίνεμα.\nΟ Ομέρης, ένας τουρκοκύπριος, μεγαλώνει με τους ελληνοκύπριους σε μια εποχή αθωότητας. Τον είχαν διδάξει ότι οι άνθρωποι δεν έχουν διαφορές, κι ας είναι έλληνες ή τούρκοι, χριστιανοί ή μουσουλμάνοι. Όταν όμως ερωτεύεται μιαν ελληνοκύπρια, καταλαβαίνει ότι ο κόσμος γύρω του δεν είναι αυτός που έπλασε με το μυαλό του. Το παιχνίδι της αγάπης, του κρύβει πολλές εκπλήξεις. Η μοίρα του ορίζει να αγωνιστεί για να μείνει με την αγαπημένη του, τη στιγμή που η κοινωνία γύρω του ακολουθεί την ακριβώς αντίθετη πορεία: Προχωρεί προς το χωρισμό και τη διαίρεση. Αν δε θέλει να ηττηθεί, πρέπει να παλέψει ενάντια στον παραλογισμό του εθνικισμού, που εισβάλλει στην προσωπική του ζωή και προσπαθεί να τη τσακίσει.\nΧριστόφορος Γκρέκο, Αγνή Τσαγγαρίδου, Μιχάλης Τερλικκάς, Θοδωρής Μιχαηλίδης, Άλκης Κρητικός, Κούλλης Νικολάου, Χάρης Κκολός, Luce Christie, Μάριος Δημητρίου, Φαίδρος Στασίνος, Derman Atik, Cenk Gurcak, Χάρης Πισσίας.\nΗ ταινία απέσπασε διθυραμβικές κριτικές τόσο στη διάρκεια της προβολής της στο Φεστιβάλ Θεσσαλονικής όσο και στο Διεθνές Φεστιβάλ Βενετίας. Κάποιοι έγραψαν μάλιστα ότι πρόκειται για την «απόλυτη κινηματογραφική ιστορία αγάπης».\nΕπισκεφθείτε την επίσημη σελίδα του Ακάμα…\nΚαθημερινώς στις 7.45 και 10.00 το βράδυ. Τα σαββατοκύριακα έξτρα παραστάσεις στις 5.30 το απόγευμα.\nΜ. Βρετανία, καλοκαίρι του 1997: τα νέα του τραγικού θανάτου της πριγκίπισσας Νταϊάνα χτυπούν το Λονδίνο σαν κεραυνός εν αιθρία. Η κοινή γνώμη συγκλονίζεται: η θλιμμένη πριγκίπισσα δεν υπάρχει πια! Το παλάτι, σοκαρισμένο από το άνευ προηγουμένου μέγεθος του εθνικού πένθους, έρχεται σε επαφή με την κυβέρνηση για την διαχείριση της κατάστασης. Ο νεοεκλεγείς Τόνι Μπλερ επιθυμεί να λάβει η νεκρώσιμη ακολουθία δημόσιο χαρακτήρα για να ικανοποιήσει το λαϊκό αίσθημα, ενώ η Βασίλισσα Ελισάβετ ζητά μία πιο κλειστή, οικογενειακή τελετή. Η ταινία παρουσιάζει τις έντονες αυτές παρασκηνιακές διαβουλεύσεις, αποκαλύπτοντας τους λεπτούς, υπόγειους χειρισμούς των δύο πιο ισχυρών ανθρώπων της Μ. Βρετανίας. Μία οικογένεια σε κρίση… και η προσπάθειά της να αποκαταστήσει τη χαμένη τιμή της και να ανακτήσει τη λαϊκή εκτίμηση στον απόηχο μίας τραγικής απώλειας. Έντονο παρασκήνιο, ατέλειωτες διαπραγματεύσεις, χειρισμοί επί χειρισμών και ένας λαός σε βαθύ πένθος… Ο θάνατος της πριγκίπισσας Νταιάνα προκάλεσε πολύ. Ακόμα προκαλεί. Το παλάτι, για πρώτη φορά ίσως στην ιστορία της ‘καριέρας’ του, παρακολουθεί τις εξελίξεις σχεδόν σαν θεατής. Η κοινή γνώμη απαιτεί και δεν συγχωρεί. Και η κυβέρνηση, σε ρόλο πυροσβέστη… Παρακολουθήστε τις πρωτοβουλίες που πήραν οι δύο πιο ισχυροί άνθρωποι της Μ. Βρετανίας, η Βασίλισσα Ελισάβετ και ο πρωθυπουργός Τόνι Μπλερ μετά τον αναπάντεχο θάνατο της πριγκίπισσα του Λαού… σ’ ένα δραματικό, χιουμοριστικό και αιχμηρό χρονικό από την ξεχωριστή ματιά του Στίβεν Φρίαρς (‘Η κ. Χέντερσον Παρουσιάζει’, ‘Επικίνδυνες Σχέσεις’). Στον ρόλο της Βασίλισσας, η υποψήφια για Όσκαρ Έλεν Μίρεν (‘Έγκλημα στο Γκόσφορντ Παρκ’, ‘Κορίτσια του Ημερολογίου’)Όταν η πριγκίπισσα Νταϊάνα πέθανε σε αυτοκινητιστικό δυστύχημα στο Παρίσι τον Αύγουστο του 1977, λίγοι θα μπορούσαν να έχουν προβλέψει τον αντίκτυπο της τραγωδίας αυτής στη βρετανική κυβέρνηση και τη βασιλική οικογένεια. Αναμφισβήτητα, μετά τον χωρισμό της από τον πρίγκιπα Κάρολο, η Νταιάνα είχε κάνει σαφές ότι δεν θα αποσυρόταν από τη δημόσια ζωή. Και, αν και ήταν το πιο πολυφωτογραφημένο πρόσωπο και σίγουρα η πιο διάσημη γυναίκα στον κόσμο, ο απρόσμενος θάνατός της προκάλεσε μία πρωτοφανή αλλαγή στη βρετανική δημόσια σφαίρα, στη στάση της απέναντι στη δημόσια εκδήλωση των συναισθημάτων της και την αντιμετώπιση της μοναρχίας.Σαν έμπνευση για την ταινία, τα γεγονότα που πλαισίωσαν τον θάνατο της Νταϊάνας είχαν τα πάντα: έναν θάνατο που προέκυψε μετά από μία τρομακτική αυτοκινητιστική καταδίωξη από αδίστακτους παπαράτσι, μία νέα γυναίκα που σκοτώθηκε άδοξα στην καλύτερή της στιγμή, μία αμφιλεγόμενη σχέση που διακόπηκε πριν ακόμα προλάβει να ανθίσει, μία συγκλονισμένη κοινή γνώμη και μία μερίδα του Τύπου να καθίσταται υπεύθυνη για τη ΄δολοφονία’ της…Αλλά ήταν μία άλλη πτυχή του τρομερού αυτού γεγονότος που ενέπνευσε τους παραγωγούς Κρίστιν Λάνγκαν και Άντι Χάρις ώστε να ξεκινήσουν τη διαδικασία που θα κατέληγε στην ταινία ‘Η Βασίλισσα’. Οι παραγωγοί είχαν ασχοληθεί και στο παρελθόν με ‘βρετανικά’ θέματα αλλά ποτέ δεν είχαν αγγίξει αυτόν τον τόσο σπουδαίο βρετανικό θεσμό. Η Κρίστιν Λάνγκαν αναφέρει χαρακτηριστικά: «Η βασιλική οικογένεια ήταν μία προφανής επιλογή για το επόμενο θέμα μας. Ο θάνατος της Νταϊάνα αλλά και το πώς αντέδρασε το παλάτι ήταν σίγουρα η πιο υποσχόμενη επιλογή! Η Νταϊάνα είχε υπάρξει μία μεγάλη εστία έντασης όσο ήταν ακόμα ζωντανή… ήταν αναπόφευκτο ο θάνατός της να δημιουργούσε για τη μοναρχία τη μεγαλύτερη ίσως πρόκλησή που έχει δεχτεί τα τελευταία 50 χρόνια!»«Αυτό που με εντυπωσίασε στην ιστορία της Νταϊάνας και της Βασίλισσας ήταν πώς μία γηράσκουσα μοναρχία με γερές ρίζες στη βικτοριανή παράδοση κατάφερε να ‘απειληθεί’ από μία νεαρή πριγκίπισσα, που χάρη σε μία σειρά λανθασμένων κρίσεων, κατάφερε να ενσωματωθεί στη βασιλική οικογένεια! Η Νταϊάνα είχε μία απίστευτη αύρα γύρω της. Θυμάμαι τις εβδομάδες που ακολούθησαν τον θάνατό της. Ήταν πολύ παράξενο… υπήρχε μία τρομερή αμηχανία, σχεδόν ησυχία, κανείς δεν ήξερε πώς να αντιδράσει. Και μετά, ακολούθησε η θλίψη. Ήταν ένα αληθινό συναίσθημα; Μήπως ήταν ψεύτικο; Ήταν ένα συναίσθημα για εκείνη; Ή μήπως ένα συναίσθημα που απηύθυνε ο καθένας στις δικές του πληγές;», αναφέρει χαρακτηριστικά ο Χάρις.Η Λάνγκαν και ο Χάρις ήταν σίγουροι πως ο Πίτερ Μόργκαν θα έγραφε ένα σενάριο που θα ήταν αυθεντικό και δραματικό και θα είχε τη δυνατότητα να ‘δέσει’ μια ταινία ικανή να αιχμαλωτίσει το ενδιαφέρον μας. Όπως εξηγεί ο Χάρις: «Ήταν σημαντικό να παραμείνει η ταινία όσο πιο κοντά στην πραγματικότητα γινόταν. Ο Πίτερ είναι πολύ χαρισματικός στο να δημιουργεί την ισορροπία σε εκείνη τη λεπτή γραμμή μεταξύ του τι γνωρίζουμε ότι συνέβη και του τι φανταζόμαστε ότι έχει συμβεί…»Ο σεναριογράφος με τη σειρά του εξομολογείται: «Αρχικά σκεφτόμουν να κάνω μία ιστορία με πολλούς χαρακτήρες και τη στάση που τήρησαν τις πρώτες 24 ώρες μετά τα νέα για το θάνατο της Νταϊάνας. Ανθρώπους διάσημους και μη, που όλοι κατά κάποιο τόπο επηρεάστηκαν από το τραγικό αυτό γεγονός. Γρήγορα όμως κατάλαβα ότι το ενδιαφέρον κομμάτι ήταν το πώς αντέδρασε η βασιλική οικογένεια την εβδομάδα ανάμεσα στο θάνατό της και τη κηδεία της. Η βασίλισσα αποφάσισε να προστατεύσει τα εγγόνια της, όλες οι τηλεοράσεις και τα ραδιόφωνα ‘σφραγίστηκαν’ και τα παιδιά ζούσαν σε ένα περιβάλλον πλήρους άρνησης. Είχαν κλειδωθεί μακριά από ό,τι γινόταν στο Λονδίνο και στη χώρα τους… Ο κόσμος ήταν στους δρόμους απαιτώντας μία αντίδραση από τη βασίλισσα, χωρίς να εισπράττει τίποτα. Κατά τη διάρκεια εκείνης τη εβδομάδας το αντιμοναρχικό κλίμα είχε αγγίξει όρια… επιφυλακής, ενώ υποστηριζόταν και από τον Τύπο ο οποίος ήθελε να αποποιηθεί τις όποιες ευθύνες του καταλογίζονταν για το τραγικό γεγονός.»Όμως, η βασιλική οικογένεια από μόνη της δεν επαρκούσε για να γίνει η ταινία ενδιαφέρουσα. Αυτό που της έλειπε ήταν η δραματική ένταση. Χάρη στην έρευνα της Λάνγκαν και της ομάδας της, ο Μόργκαν διερεύνησε τον ρόλο του Τόνι Μπλερ, του Πρωθυπουργού της Μ. Βρετανίας που μόλις είχε εκλεγεί εκείνη την εποχή. Σύντομα, το σενάριο πήρε τη μορφή μιας αντιπαραβολής του κόσμου της κληροδοτημένης εξουσίας και του σύγχρονου κόσμου της δημοκρατικά εκλεγμένης εξουσίας. «Κατέληξε να πάρει τη μορφή μίας ιστορίας για τους Θεσμούς, την Ηγεσία και την ισορροπία μεταξύ της Κυβέρνησης και της ‘Αυτού Μεγαλειότητας’…» εξηγεί ο Μόργκαν.«Το πιο συναρπαστικό κομμάτι της ιστορίας ήταν ασφαλώς όταν πήγαμε στα παρασκήνια. Υπήρχε μία καινούρια Κυβέρνηση και τεράστιες προσδοκίες από τον λαό και τους πολιτικούς σχολιαστές αλλά για τέσσερις μήνες ο Μπλερ –όσο ήταν δηλαδή στην εξουσία- δεν είχε καταφέρει να καταθέσει καμία ουσιαστική πολιτική χειρονομία. Ξαφνικά, με τον θάνατο της πριγκίπισσας, βρήκε τον ρόλο του! Η ουσία και το κλειδί αυτής της ιστορίας ήταν πώς θα εξελισσόταν η σχέση μεταξύ Πρωθυπουργού και Βασίλισσας και ο Μπλερ ήξερε πως είχε να διαδραματίσει ο ίδιος καταλυτικό ρόλο…», σχολιάζει η Λάνγκαν.Για τον Χάρις, η καρδιά της ιστορίας του Μόργκαν ήταν τέλεια στην απλότητά της. «Από τη μία έχεις τη Βασίλισσα και την οικογένεια σε πλήρη σύγχυση απομονωμένους στη Σκοτία και από την άλλη έχεις τον νέο και δυναμικό Τόνι Μπλερ που αμέσως αντιλήφτηκε την ιδιαιτερότητα της κατάστασης… Σε ένα βαθμό, κατάφερε να σώσει το μέλλον του Στέμματος κάνοντάς το να αντιμετωπίσει τις απαιτήσεις του σύγχρονου κόσμου, του αδηφάγου Τύπου και του απαιτητικού κοινού.»Όταν προστέθηκε και ο Στίβεν Φρίαρς στην ομάδα της ταινίας, τότε τα πράγματα έγιναν πολύ πιο συγκεκριμένα. Ο ίδιος επισημαίνει: «Είναι πολύ δύσκολο πια να βρίσκεις θέματα που να έχουν κάποια ζωντάνια και ζωτικότητα, να μην έχουν εξαντληθεί… μέχρι τελικής πτώσης. Ευτυχώς, η περίπτωση της ‘Βασίλισσας’ σήμαινε πολύ πρωτότυπη δουλειά από εμένα… Όλο αυτό ήταν πολύ ελκυστικό, αφενός γιατί θα ξανασυνεργαζόμουν με τον Πίτερ Μόργκαν και αφετέρου επειδή μου άρεσε το θέμα. Η ταινία έχει να κάνει με τη σύγκρουση ανάμεσα σε έναν παλιό και σε έναν καινούριο κόσμο. Αφορά την παράδοση που έχει σταθεί μαζί και η δύναμη και η αδυναμία αυτής της χώρα…» Η Έλεν Μίρεν στον ομώνυμο ρόλο της ταινίας δίνει ρεσιτάλ ερμηνείας κάνοντας τους θεατές να πιστέψουν ότι πρόκειται για την ίδια τη Βασίλισσα! Η ίδια γνώριζε τις παγίδες που εμπεριέχονται στο να υποδύεσαι ένα αληθινό πρόσωπο, και μάλιστα τόσο διάσημο όσο η ίδια η Βασίλισσα της χώρας! Η πρόκληση ήταν στο να καταφέρει να ισορροπήσει ανάμεσα στην αληθινή απεικόνιση αλλά και σε εκείνη που θα προσέθετε στον χαρακτήρα καινούρια, ανύπαρκτα στοιχεία… Η Μίρεν αναφέρει χαρακτηριστικά: «Δεν θέλεις το κοινό να σε αντιμετωπίζει σαν μία πιστή αναπαραγωγή ενός προσώπου. Ο ρόλος μου δεν ήταν η απόλυτη μίμηση… Θέλεις να πιστέψουν ποιος είσαι και να ταξιδέψουν μαζί σου με έναν φανταστικό τρόπο. Αν η ‘απομίμηση’ είναι τόσο πετυχημένη μπορεί να σημαίνει ότι η αλήθεια είναι πολύ εκβιαστική, και τελικά μη αυθεντική… Καμία φορά χρειάζεται να μπορείς να κάνεις ένα βήμα πίσω από την αλήθεια για να τη δεις καθαρά, γιατί το κοινό εγκλωβίζεται σε αυτήν και δεν μπορείς να το πάρεις μαζί σου σε αυτό που κάνεις…» Ο ΣΤΙΒΕΝ ΦΡΙΑΡΣ. Ανάμεσα στις πρώτες δημιουργίες του που του χάρισαν καλές κριτικές αλλά και την αγάπη του κοινού ήταν η ταινία ‘My Beautiful Launderette’ με τον Ντάνιελ Ντέι Λιούις. Ακολούθησε η ταινία ‘Prick Up Your Ears’ με τον Γκάρι Όλντμαν, αλλά δεν ήταν παρά το 1988 στην ταινία ‘Dangerous Liaisons’ με τους Γκλεν Κλόουζ, Τζον Μάλκοβιτς και Μισέλ Φάιφερ που κέρδισε διεθνή καταξίωση, με 3 Όσκαρ και 7 υποψηφιότητες. Ακολουθεί μια… χιονοστιβάδα ταινιών με αξιόλογα καστ: ‘Hero’ με τον Ντάστιν Χόφμαν, ‘The Snapper’, ‘The Van’, ‘Mary Reilly’ με τους Τζούλια Ρόμπερτς και Τζον Μάλκοβιτς, ‘Hi Lo Country’ με την Πατρίτσια Αρκέτ, ‘High Fidelity’ με τον Τζον Κιούζακ και ‘Liam’ με τον Ίαν Χαρτ. Ανάμεσα στις τελευταίες του δουλειές συναντάμε την ταινία ‘Dirty Pretty Things’ με την Οντρέ Τοτού, που κέρδισε 9 διεθνή βραβεία, μαζί με υποψηφιότητα για Όσκαρ Πρωτότυπου Σεναρίου και την κομεντί ‘Mrs. Henderson Presents’ με τους Τζούντι Ντεντς και Μπομπ Χόσκινς. ΕΛΕΝ ΜΙΡΕΝ (Βασίλισσα Ελίζαμπεθ)Μια από τις πιο γνωστές και αναγνωρισμένες βρετανίδες ηθοποιούς, που έχει συνεργαστεί με τους μεγαλύτερους σκηνοθέτες, τόσο στον κινηματογράφο όσο και στο θέατρο. Οι πιο γνωστές της ταινίες είναι οι ‘Gosford Park’ (υποψηφιότητα για Όσκαρ), ‘The Madness of King George’ (υποψηφιότητα για Όσκαρ), ‘Excalibur’, ‘The Mosquito Coast’, ‘Cal’, ‘The Cook, the Thief, His Wife and her Lover’ κ.α. Για τις τηλεοπτικές της εμφανίσεις έχει τιμηθεί με δύο βραβεία ΕΜΜΥ και Χρυσή Σφαίρα. Στις πιο πρόσφατες κινηματογραφικές της εμφανίσεις περιλαμβάνονται εκείνες στις ταινίες ‘Raising Helen, ‘Calendar Girls’ και ‘The Clearing’. ΠΡΟΒΟΛΕΣ\nΚΑΘΗΜΕΡΙΝΩΣ ΣΤΙΣ 7.45 + 10.00ΜΜ ΤΑ ΣΑΒΒΑΤΟΚΥΡΙΑΚΑ ΣΤΙΣ 5.30, 7.45 + 10.00ΜΜ\nFiled in Προβάλλεται τώρα, Uncategorized\nΤην τελευταία ταινία του Γούντι Άλεν, το αριστουργηματικό Scoop (λαβράκι) προβάλλει από την Παρασκευή 9 Φεβρουαρίου και για δύο μόνο βδομάδες το Pantheon Art Cinema στη Λευκωσία.Το Scoop είναι η δεύτερη ταινία που ο Γούντι Άλεν γυρίζει στο Λονδίνο, μετά το εξαιρετικά επιτυχημένο "Match Point" αλλά και η δεύτερη συνεργασία του με την μούσα του πια, Σκάρλετ Γιoχάνσον. Το "Scoop" είναι μία κομεντί γεμάτη έρωτα, σεξ, διαπροσωπικά μπερδέματα και στον παρονομαστή υπάρχει μια σειρά φόνων που πρέπει να διαλευκανθούν. O Γούντι Αλεν εμφανίζεται στο ρόλο του υποτιθέμενου πατέρα της ηρωίδας, μετά από πολλά χρόνια απουσίας μπροστά από την κάμερα.\nΗ νεαρή δημοσιογράφος Σόντρα ταξιδεύει από την Αμερική στο Λονδίνο για να πάρει συνέντευξη από έναν διάσημο ηθοποιό. Όταν πηγαίνει στο σόου ενός μάγου, της εμφανίζεται άξαφνα ένας… νεκρός πεπειραμένος δημοσιογράφος ως όραμα και της λέει να κυνηγήσει το τελευταίο δημοσιογραφικό του λαβράκι: ισχυρίζεται ότι ο Πίτερ Λίμαν είναι ο υπεύθυνος μιας σειράς δολοφονιών, αυτός ακριβώς που η Σόντρα επιδιώκει να γνωρίσει και τελικά ερωτεύεται…\n«Ο Όρσον Ουέλς είπε κάποτε ότι ένας μεγάλος δημιουργός κάνει τις σπουδαιότερες ταινίες του στα 20 και στα 70 του. Ο Γούντι Αλεν που πάτησε τα 70 πια με τις δύο τελευταίες ταινίες του, πέτυχε σκορ, δύο στα δύο. Για μερικούς μπορεί το Scoop να μην είναι τόσο καλό όσο το Match Point, διαθέτει όμως κάτι που το Match Point δεν είχε, διαθέτει αυτό το κάτι που δεν διέθετε τα τελευταία δέκα χρόνια καμιά ταινία του. Είναι αληθινά πολύ πολύ αστεία».\n«Γεμάτο κωμικές ατάκες και έξυπνα ευρήματα».\n«Η Σκάρλετ Γιοχάνσον είναι αξιολάτρευτη. Ο Χιου Τζάκμαν κυριαρχεί στην οθόνη».\nΣενάριο & Σκηνοθεσία: Γούντι Αλεν\nΠροβάλλεται τώρα (4)